REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/26-24

01. april 2024. godine

B e o g r a d

ZAPISNIK

SA DRUGE SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 01. APRILA 2024. GODINE

 Sednica je počela u 15,10 časova.

 Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

Sednici su prisustvovali članovi Odbora: Ivana Nikolić, Olja Petrović, Miloljub Albijanić, Darko Laketić, Goran Milić, Stefan Kitanović, Snežana Paunović, Đorđe Komlenski, Branimir Jovanović, Jelena Milošević, Stefan Janjić i Vojislav Mihailović.

Sednici nisu prisustvovali članovi Odbora: Aleksandar Jugović, Branko Lukić, Miroslav Aleksić i Dragana Rakić.

Sednici su prisustvovali zamenici članova Odbora: Snežana Jovanović, zamenik Aleksandra Jugovića, Jelena Pavlović, zamenik Branka Lukića i Uroš Đokić, zamenik Miroslava Aleksića.

Na predlog predsednika, Odbor je većinom glasova utvrdio sledeći:

D n e v n i r e d:

1. Razmatranje ostavki koje su na funkciju narodnog poslanika podneli Marija Vojinović (01 broj: 118-206/24 od 06. februara 2024. godine), Slavica Škrbić (01 broj: 118-207/24 od 06. februara 2024. godine), Nikola Selaković (01 broj: 118-867/24 od 27. marta 2024. godine), Miloš Vučević (01 broj: 868/24 od 27. marta 2024. godine) i Predrag Bandić (01 broj: 869/24 od 27. marta 2024. godine);

2. Davanje ovlašćenja predsedniku Odbora za donošenje rešenja o ostvarivanju statusno-materijalnih prava narodnih poslanika i funkcionera koje bira ili imenuje Narodna skupština (prava iz zakona i drugih propisa);

3. Potvrđivanje rešenja koja je doneo generalni sekretar Narodne skupštine u skladu sa članom 64. stav 4. Zakona o Narodnoj skupštini;

4. Razmatranje zahteva Hadži Milorada Stošića, narodnog poslanika, za ostvarivanje prava na zakup stana u Beogradu i naknadu za odvojeni život od porodice (21 broj:120-223/24 od 06. februara 2024. godine) i Slobodana Ilića, narodnog poslanika, za ostvarivanje prava na zakup stana u Beogradu (21 broj:120-456/24 od 08. februara 2024. godine);

5. Razmatranje predloga predsednika Narodne skupštine za postavljenje Miloša Popovića na položa šefa Kabineta predsednika Narodne skupštine (01 broj:02-902/24 od 1. aprila 2024.godine).

 **Prva tačka dnevnog reda:** Razmatranje ostavki koje su na funkciju narodnog poslanika podneli Marija Vojinović (01 broj: 118-206/24 od 06. februara 2024. godine), Slavica Škrbić (01 broj: 118-207/24 od 06. februara 2024. godine), Nikola Selaković (01 broj: 118-867/24 od 27. marta 2024. godine), Miloš Vučević (01 broj: 868/24 od 27. marta 2024. godine) i Predrag Bandić (01 broj: 869/24 od 27. marta 2024. godine)

Predsednik je konstatovao da su ostavke Marije Vojinović, Slavice Škrbić, Nikole Selakovića, Miloša Vučevića i Predraga Bandića, narodnih poslanika, podnete u skladu sa Zakonom o izboru narodnih poslanika, overene kod nadležnog organa i, u zakonskom roku, predate na pisarnicu Narodne skupštine.

 Predsednik Odbora je predložio da Odbor Narodnoj skupštini podnese izveštaj o nastupanju slučaja iz člana 131. stav 1. tačka 6) Zakona o izboru narodnih poslanika u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koje je izabran, s predlogom da Narodna skupština konstatuje prestanak mandata imenovanim narodnim poslanicima.

 Istovremeno je, povodom izveštaja, predložio da predsednik Odbora bude određen za izvestioca na sednici Narodne skupštine.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

Odbor je utvrdio da je podnošenjem ostavki narodnih poslanika Marije Vojinović i Slavice Škrbić, izabranih sa Izborne liste „DR MILOŠ JOVANOVIĆ - NADA ZA SRBIJU - Srpska koalicija NADA - Nacionalno demokratska alternativa - Nova Demokratska stranka Srbije (Novi DSS) - Pokret obnove Kraljevine Srbije (POKS) - Vojislav Mihailović“, Nikole Selakovića, Miloša Vučevića i Predraga Bandića, izabranih sa Izborne liste „ALEKSANDAR VUČIĆ - Srbija ne sme da stanene“, nastupio slučaj iz člana 131. stav 2. tačka 6) Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre nego što se potvrde mandati za dve trećine narodnih poslanika iz narednog saziva Narodne skupštine.

Mandat narodnog poslanika prestaje danom podnošenja ostavke, u skladu sa članom 132. stav 5. Zakona o izboru narodnih poslanika, te Odbor predlaže da Narodna skupština u smislu člana 133. istog zakona, konstatuje da je imenovanim prestao mandat narodnih poslanika.

 Popunjavanje upražnjenih poslaničkih mesta izvršiće se dodeljivanjem mandata drugim kandidatima u skladu sa čl. 134. i 135. Zakona.

 Za izvestioca Odbora na sednici Narodne skupštine određen je Milenko Jovanov, predsednik Odbora.

**Druga tačka dnevnog reda:** Davanje ovlašćenja predsedniku Odbora za donošenje rešenja o ostvarivanju statusno-materijalnih prava narodnih poslanika i funkcionera koje bira ili imenuje Narodna skupština

U vezi sa ovom tačkom, predsednik je obavestio prisutne da je praksa Odbora da se predsedniku Odbora, na početku saziva, daje ovlašćenje za donošenje nespornih rešenja o ostvarivanju statusno-materijalnih prava narodnih poslanika. Pojasnio je da se radi o pravima koja proističu iz zakona i odluka Odbora (pravo na stalni rad, na naknadu zbog obavljanja samostalne delatnosti, na razliku između zarade koju narodni poslanik ostvaruje u radnom odnosu i poslaničke plate i drugo). Ovo ovlašćenje odnosi se i na donošenje rešenja o platama funkcionera koje bira ili imenuje Narodna skupština (članovi Saveta DRI, članovi Republičke komisije za javne nabavke, Zaštitinik građana i drugi), s obzirom na to da se tim pojedinačnim aktima neposredno primenjuje zakon, jer su i osnovica za obračun plata i koeficijenti utvrđeni zakonom.

Diskusije nije bilo.

Odbor je, na predlog predsednika, jednoglasno ovlastio predsednika Odbora da donosi rešenja o ostvarivanju statusno-materijalnih prava narodnih poslanika i funkcionera koje bira ili imenuje Narodna skupština.

**Treća tačka dnevnog reda**: Potvrđivanje rešenja koja je doneo generalni sekretar Narodne skupštine u skladu sa članom 64. stav 4. Zakona o Narodnoj skupštini

Predsednik Odbora je informisao prisutne da je generalni sekretar Narodne skupštine, kao nalogodavac za sredstva skupštinskog budžeta, donosio rešenja o ostvarivanju statusno-materijalnih prava narodnih poslanika tekućeg, kao i prethodnog saziva Narodne skupštine, u periodu od verifikacije mandata - 06. februara 2024. godine zaključno sa 25. martom 2024. godine, prema spisku rešenja koji je sačinila Služba Odbora i koji je dostavljen članovima Odbora.

Rešenja su donošena radi blagovremenog ostvarivanja prava narodnih poslanika.

Na predlog predsednika, Odbor je jednoglasno potvrdio rešenja o ostvarivanju statusno-materijalnih prava narodnih poslanika koje je doneo generalni sekretar, kao nalogodavac za sredstva skupštinskog budžeta, u periodu od 6. februara 2024. godine do 25. marta 2024. godine.

**Četvrta tačka dnevnog reda:** Razmatranje zahteva Hadži Milorada Stošića, narodnog poslanika, za ostvarivanje prava na zakup stana u Beogradu i naknadu za odvojeni život od porodice i Slobodana Ilića, narodnog poslanika, za ostvarivanje prava na zakup stana u Beogradu

Predsednik je informisao prisutne da su Odboru dostavljeni zahtevi narodnih poslanika Hadži Milorada Stošića i Slobodana Ilića za ostvarivanje prava na zakup stana u Beogradu i naknade za odvojeni život od porodice; da Odbor prema Odluci o poslaničkoj naknadi može da odluči da se narodnom poslaniku, koji nema prebivalište u Beogradu i ne koristi pravo na hotelski smeštaj, na lični zahtev, isplati mesečna naknada na ime zakupa stana u Beogradu u ukupnom iznosu od 35.000,00 dinara; da narodni poslanik koji koristi pravo na mesečnu naknadu na ime zakupa stana u Beogradu, ima pravo na naknadu na odvojeni život od porodice u iznosu 40% prosečne zarade po zaposlenom u privredi Republike Srbije prema poslednjem konačnom objavljenom podatku republičkog organa nadležnog za poslove statistike, na dan isplate.

Napomenuo je da su uz zahteve dostavljeni overeni ugovori o zakupu stana u Beogradu, fotokopije lične karte imenovanih i članova porodice.

Diskusije nije bilo.

Na predlog predsednika Odbor je jednoglasno doneo:

1) Rešenje o utvrđivanju prava na isplatu mesečne naknade na ime zakupa stana u Beogradu u iznosu od 35.000,00 dinara za Hadži Milorada Stošića, počev od 06. februara 2024. godine.

2) Rešenje o korišćenju prava na naknadu za odvojeni život od porodice za Hadži Milorada Stošića, počev od 06. februara 2024. godine.

3) Rešenje o utvrđivanju prava na isplatu mesečne naknade na ime zakupa stana u Beogradu u iznosu od 35.000,00 dinara za Slobodana Ilića, počev od 06. februara 2024. godine.

**Peta tačka dnevnog reda:** Razmatranje predloga predsednika Narodne skupštine za postavljenje Miloša Popovića na položa šefa Kabineta predsednika Narodne skupštine

Predsednik Odbora je upoznao prisutne da je predsednik Narodne skupštine uputila Odboru predlog za postavljenje Miloša Popovića za šefa Kabineta predsednika Narodne skupštine. S tim u vezi ukazao je da je tačkom 13. Odluke o organizaciji i radu Službe Narodne skupštine predviđeno da šefa Kabineta predsednika Narodne skupštine postavlja Odbor, na predlog predsednika Narodne skupštine; da se šef Kabineta postavlja na položaj dok traje funkcija predsednika Narodne skupštine i da se razvrstava u drugu grupu položaja. Uz predlog je dostavljena i biografija imenovanog.

Diskusije nije bilo.

1) Na predlog predsednika, Odbor je većinom glasova doneo Rešenje o postavljenu Miloša Popovića, za šefa Kabineta predsednika Narodne skupštine.

2) Na predlog predsednika, Odbor je većinom glasova doneo Rešenje o određivanju koeficijenta za obračun i isplatu plate za Miloša Popovića, šefa Kabineta predsednika Narodne skupštine.

Član Odbora, Jelena Milošević je prisutnima ukazala da dnevnica koja se isplaćuje zaposlenima u Službi za dane kada Narodna skupština zaseda, iznosi 800,00 dinara, da plate pojedinih zaposlenih (vozači, konobari, administrativni radnici) nisu ni u visini prosečne plate u Republici, kao i da navedene dnevnice ne pokrivaju troškove ishrane i predložila da se u ovom mandatu visina dnevnice uveća, radi pokrića realnih troškova zaposlenih zbog celodnevnih zasedanja Narodne skupštine.

 \*\*\*

Sednica je završena u 15,25 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić Milenko Jovanov